**Rīkojuma "Grozījumi darbības programmas "Uzņēmējdarbība un inovācijas" papildinājumā" projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Grozījumi darbības programmas "Uzņēmējdarbība un inovācijas" papildinājumā ir izstrādāti saskaņā ar Ministru kabineta 2007.gada 26.jūnija noteikumu Nr.419 "Kārtība, kādā Eiropas Savienības struktūrfondu vadībā iesaistītās institūcijas nodrošina plānošanas dokumentu sagatavošanu un šo fondu ieviešanu" 9.punktu, kas paredz, ka vadošā iestāde sadarbībā ar Eiropas Savienības struktūrfondu vadībā iesaistītajām institūcijām izstrādā un iesniedz apstiprināšanai Ministru kabinetā darbības programmas papildinājumu, bet attiecīgā atbildīgā iestāde darbības programmas papildinājuma grozījumus. |
| 2. | Pašreizējā situācija un problēmas | **2.1.1.3.1.apakšaktivitāte:**  ES fondu uzraudzības komitejas 2010.gada 24.novembra sēdē tika apstiprināti Izglītības un zinātnes ministrijas izstrādātie projektu iesniegumu vērtēšanas kritēriji darbības programmas "Uzņēmējdarbība un inovācijas" papildinājuma 2.1.1.3.1. apakšaktivitātes "Zinātnes infrastruktūras attīstība" (turpmāk – 2.1.1.3.1.apakšaktivitāte) otrajai projektu iesniegumu atlases kārtai. Minēto vērtēšanas kritēriju redakcija paredz, ka 2.1.1.3.1. apakšaktivitātes otrajā atlases kārtā atbalstu var saņemt arī projekti, kuros ir iesaistīta zinātnisko institūciju reģistrā reģistrēta zinātniskā institūcija, kas nav valsts nozīmes pētniecības centra veidojoša zinātniskā institūcija. Atbilstoši Tieslietu ministrijas paustajai nostājai kritēriju saskaņošanas laikā, ja labuma guvējs projekta ietvaros var būt jebkura zinātnisko institūciju reģistrā reģistrēta zinātniskā institūcija, ir nepieciešams veikt grozījumus darbības programmas "Uzņēmējdarbība un inovācijas" papildinājumā, jo tā spēkā esošā redakcija nosaka, ka 2.1.1.3.1. apakšaktivitātes mērķis ir "pilnveidot zinātnes un pētniecības aprīkojumu un izveidot tā darbībai atbilstošu infrastruktūru, lai nodrošinātu mūsdienīgu materiāltehnisko bāzi pētniecības aktivitātēm *vadošajos valsts nozīmes pētniecības centros*, tādējādi sekmējot pētniecības intelektuālā potenciāla attīstību, kā arī nodrošināt nepieciešamos informācijas resursus un to pieejamību", t.i., paredz atbalsta piešķiršanu tikai valsts nozīmes pētniecības centru ietvaros.  2.1.1.3.1.apakšaktivitātes otrās atlases kārtas vērtēšanas kritēriju saskaņošanas laikā papildu tika panākta vienošanās ar Eiropas Komisiju paplašināt finansējuma saņēmēju definējumu, nosakot, ka otrajā atlases kārtā projekta iesniedzēji var būt zinātniskās institūcijas, kas ir reģistrētas Latvijas zinātnisko institūciju reģistrā, un Latvijas Republikā reģistrēti komersanti.  Ievērojot minēto, nepieciešams veikt grozījumus darbības programmas "Uzņēmējdarbība un inovācijas" papildinājumā, nodrošinot otrās atlases kārtas atbalsta veida atbilstību 2.1.1.3.1.apakšaktivitātes mērķim, kā arī precizējot finansējuma saņēmēja definējumu.  **2.1.2.pasākuma "Inovācijas" finanšu plāns:**  **Projekta iesniegumu pieņemšana 2.1.2.1.1.apakšaktivitātē notika no 2010.gada 2.augusta līdz 2010.gada 30.septembrim, un kopā tika iesniegti 9 projekti par kopējo pieprasīto finansējumu 56 773 021 latu.**  **Tā rezultātā aktuāls ir jautājums par papildus finansējuma pārdalīšanu 2.1.2.1.1.apakšaktivitātei, lai nodrošinātu tās efektīvu īstenošanu. Finansējuma pārdales nepieciešamība ir balstīta uz sekojošiem aspektiem:**  **1) Pašreiz ir apstiprināti 5 kompetences centru projekti, kam kopā ir piešķirts 31 124 243 latu liels ERAF finansējums. Tā rezultātā 2.1.2.1.1.apakšaktivitātes ietvaros neizmantoti paliek 5 196 668 lati. Lai papildus būtu iespējams finansēt vēl vienu kompetences centru, ir nepieciešams pārdalīt 1 053 332 latus, kas nodrošinātu pilnīgu 2.1.2.1.1.apakšaktivitātes ERAF finansējuma apguvi;**  **2) Pašreiz neapgūts finansējums 2.1.2.1.2.apakšaktivitātē ir 204 230 lati, 2.1.2.2.1.apakšaktivitātē 674 132 lati un 2.1.2.2.3.apakšaktivitātē 646 798 lati. Šo trīs apakšaktivitāšu neapgūtais finansējums kopā veido 1 525 160 latus. Tā kā iesniegumu pieņemšana šajās apakšaktivitātēs ir noslēgusies un jauni uzsaukumi vairs netiek plānoti, tad ir iespējams veikt finansējuma pārdali par neizmantoto finansējumu no šīm apakšaktivitātēm. Šo 3 apakšaktivitāšu uzstādītie mērķi un sasniedzamie uzdevumi ir ļoti līdzīgi 2.1.2.1.1.apakšaktivitātes mērķiem un uzdevumiem, jo iepriekšminētajās apakšaktivitātēs tāpat tiek atbalstīta jaunu produktu un tehnoloģiju izstrāde, zinātnes komercializācija un prioritāro nozaru konkurētspējas vispārēja stiprināšana. Līdz ar to, veicot pārdali no šīm apakšaktivitātēm uz 2.1.2.1.1. apakšaktivitāti, maksimāli efektīvi tiktu izmantots finansējums tiem pašiem mērķiem un uzdevumiem;**  **3) Atbalstot pašreiz iespējamos 5 kompetences centrus, finansējums tiek nodrošināts tādām Latvijai būtiskām nozarēm kā ķīmija un farmācija, informācijas un komunikāciju tehnoloģijas, kokapstrāde, transporta tehnika un elektriskās un kosmosa iekārtas. Veicot papildus pārdali un atbalstot 6. kompetences centru, tiktu atbalstīta arī vides, biotehnoloģiju, bioenerģijas un nanostrukturēto un daudzfunkcionālo materiālu, konstrukciju un tehnoloģiju nozare.**  **Papildus būtisks aspekts ir, ka Ministru kabinets ir apstiprinājis 9 valsts nozīmes pētniecības centrus (turpmāk – VNPC), ar ko ir paredzēts koncentrēt zinātnes resursus Eiropas līmeņa pētniecībai zinātnes prioritārajos virzienos, sekmējot Latvijas tautsaimniecības prioritāro nozaru un sabiedrības attīstību. Pašreizējā situācijā, kad Latvija ir definējusi savas prioritārās nozares, kā nākamais mērķis ir uzstādīts nepieciešamo resursu novirzīšana šīm nozarēm, kas tādā veidā ļautu sasniegt nozīmīgu ietekmi konkrētajās tautsaimniecības nozarēs ne tikai Latvijas, bet visas Eiropas līmenī. Lai nodrošinātu šādu resursu koncentrāciju, kas, tai skaitā, ir uzsvērta kā viena no pamatlietām turpmākai Eiropas Savienības Kohēzijas politikai saskaņā ar Eiropas Komisijas sagatavoto Piekto ziņojumu par ekonomisko, sociālo un teritoriālo kohēziju, tad būtiski ir dot šiem VNPC iespēju veicināt tautsaimniecības attīstību, sniedzot pakalpojumus atbilstošiem kompetences centriem. Vienlaikus šādā veidā tiek nodrošināts, ka Latvijas iekšējā politika ir saskaņota un virzīta vienotu mērķu sasniegšanai.**  **Ar pašlaik apstiprinātajiem kompetences centriem sinerģija tiks veidota ar šādiem VNPC: "Informācijas, komunikāciju un signālapstrādes tehnoloģiju VNPC", "Latviešu valodas, kultūrvēsturiskā mantojuma un radošo tehnoloģiju VNPC", "Meža un ūdens resursu VNPC", "Farmācijas un biomedicīnas VNPC" un daļēji "Enerģijas un vides resursu ieguves un ilgtspējīgas izmantošanas tehnoloģiju VNPC" tā kā tas ietver arī "Transporta un mašīnbūves centra" attīstību.**  **Piešķirot atbalstu papildus kompetences centram, tiktu dota iespēja arī VNPC "Enerģijas un vides resursu ieguves un ilgtspējīgas izmantošanas tehnoloģiju VNPC" un "Nanostrukturēto un daudzfunkcionālo materiālu, konstrukciju un tehnoloģiju VNPC" veidot sinerģiju un nozares attīstību ar atbilstošo kompetences centru. Gala rezultātā kopā būtu nosegti seši no deviņiem VNPC.** |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar |
| 4. | Tiesiskā regulējuma mērķis un būtība | Rīkojuma projekts paredz šādu grozījumu veikšanu darbības programmas "Uzņēmējdarbība un inovācijas" papildinājumā:   1. 2.1.prioritātes "Zinātne un inovācijas" 2.1.1.pasākuma "Zinātne, pētniecība un attīstība" aprakstā:  * precizēt 2.1.1.3.1.apakšaktivitātes mērķi, nošķirot pirmās un otrās atlases kārtas ietvaros sasniedzamos mērķus; * precizēt 2.1.1.3.1.apakšaktivitātes finansējuma saņēmēju definējuma otrajai projektu iesniegumu atlases kārtai;  1. **precizēt darbības programmas "Uzņēmējdarbība un inovācijas" papildinājuma 2.1.2. pasākuma "Inovācijas" tabulu "Finanšu plāns", pārdalot ERAF finansējumu no 2.1.2.1.2.apakšaktivitātes 204 230 latu apmērā, no 2.1.2.2.1. apakšapakšaktivitātes 202 304 latu apmērā un no 2.1.2.2.3. apakšaktivitātes 646 798 latu apmērā uz 2.1.2.1.1. apakšaktivitāti. Kopējais pārdalāmais finansējums uz 2.1.2.1.1.apakšapakšaktivitāti ir 1 053 332 lati**. |
| 5. | Projekta izstrādē iesaistītās institūcijas | Rīkojuma projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Rīkojuma projekts šo jomu neskar |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | **2.1.1.3.1.apakšaktivitātes mērķa grupa ir** **z**inātniskās institūcijas (zinātniskie institūti, augstskolas, kā arī citas institūcijas, kuru statūtos un nolikumos ir paredzēta zinātniskā darbība), kuras ir reģistrētas zinātnisko institūciju reģistrā, komersanti, zinātnē un pētniecībā nodarbinātais personāls.  **2.1.2.1.1.apakšaktivitātes mērķa grupa ir komersanti, to apvienības (biedrības, nodibinājumi), zinātniskās institūcijas, kuras ir reģistrētas zinātnisko institūciju reģistrā.** |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Rīkojuma projekts šo jomu neskar |
| 3. | Tiesiskā regulējuma finansiālā ietekme | Rīkojuma projekts šo jomu neskar |
| 4. | Tiesiskā regulējuma nefinansiālā ietekme | **Izmaiņas pieejamā finansējumā apjomā 2.1.2.1.1. apakšaktivitātes ietvaros ļaus nodrošināt resursu koncentrāciju papildus vēl vienā no Latvijas tautsaimniecības prioritārajām nozarēm** |
| 5. | Administratīvās procedūras raksturojums | Rīkojuma projekts šo jomu neskar |
| 6. | Administratīvo izmaksu monetārs novērtējums | Rīkojuma projekts šo jomu neskar |
| 7. | Cita informācija | Nav |

**Anotācijas III – rīkojuma projekts šo jomu neskar**

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| **1.** | **Nepieciešamie saistītie tiesību aktu projekti** | **Ar rīkojuma projektu ir saistīti šādi noteikumu projekti:**  **1) Ministru kabineta noteikumu projekts "Grozījumi Ministru kabineta 2010.gada 13.aprīļa noteikumos Nr.361 "Noteikumi par darbības programmas "Uzņēmējdarbība un inovācijas" papildinājuma 2.1.2.1.1.apakšaktivitāti "Kompetences centri""" - palielināts 2.1.2.1.1. apakšaktivitātes ietvaros pieejamais ERAF finansējums 36 320 910,72 lati par 1 053 332 latiem, kas nepieciešams, lai finansētu vēl vienu kompetences centra projektu;**  **2) Ministru kabineta noteikumu projekts "Grozījums Ministru kabineta 2008.gada 26.februāra noteikumos Nr.129 "Noteikumi par darbības programmas "Uzņēmējdarbība un inovācijas" papildinājuma 2.1.2.1.2. apakšaktivitāti "Tehnoloģiju pārneses kontaktpunkti""" – samazināts 2.1.2.1.2.apakšaktivitātes ietvaros pieejamais ERAF finansējums 2 122 468,08 lati par 204 230 latiem. Tiek ņemts vērā, ka 2.1.2.1.2. apakšaktivitātē projektu iesniegumu pieņemšana ir noslēgusies 2008.gada 20.maijā, un nepieciešamais ERAF finansējums priekš apstiprinātajiem projektiem ir 1 918 238 lati. Tādejādi atlikums ir 204 230 lati;**  **3) Ministru kabineta noteikumu projekts "Grozījumi Ministru kabineta 2008.gada 7.oktobra noteikumos Nr.834 "Noteikumi par darbības programmas "Uzņēmējdarbība un inovācijas" papildinājuma 2.1.2.2.apakšaktivitātes "Jaunu produktu un tehnoloģiju izstrāde" 2.1.2.2.1. apakšaktivitāti "Jaunu produktu un tehnoloģiju izstrāde" un 2.1.2.2.3.apakšaktivitāti "Jaunu produktu un tehnoloģiju izstrāde – atbalsts rūpnieciskā īpašuma tiesību nostiprināšanai""":**   * **samazināts 2.1.2.2.1.apakšaktivitātes ietvaros pieejamais ERAF finansējums 8 299 659,82 lati par 202 304 latiem. Tiek ņemts vērā, ka 2.1.2.2.1.apakšaktivitātē projektu iesniegumu pieņemšana ir noslēgusies 2009.gada 23.janvārī, un apstiprināto projektu nepieciešamais ERAF finansējums ir 7 625 527 lati. Tādejādi atlikums ir 674 132 lati;** * **samazināts 2.1.2.2.3.apakšaktivitātes ietvaros pieejamais ERAF finansējums 849 999,97 lati par 646 798 latiem. Tiek ņemts vērā, ka 2.1.2.2.3. apakšaktivitātē projektu iesniegumu pieņemšana ir noslēgusies 2009.gada 30.decembrī, un apstiprināto projektu nepieciešamais ERAF finansējums ir 203 201 latu. Tādejādi atlikums ir 646 798 lati.**   **Par minēto noteikumu projektu izstrādi ir atbildīga Ekonomikas ministrija.**  **Pēc rīkojuma projekta pieņemšanas minētie saistītie noteikumu projekti tiks virzīti izskatīšanai Ministru kabineta sēdē kā Ministru kabineta lieta.** |
| **2.** | **Cita informācija** | **Nav** |

**Anotācijas V, VI sadaļa – rīkojuma projekts šo jomu neskar**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | **Rīkojuma projekta izpildi attiecībā uz 2.1.1.3.1.apakšaktivitāti** nodrošinās Izglītības un zinātnes ministrija un Valsts izglītības attīstības aģentūra.  **Rīkojuma projekta izpildi attiecībā uz 2.1.2.1.2.apakšaktivitāti nodrošinās Ekonomikas ministrija un valsts aģentūra "Latvijas Investīciju un attīstības aģentūra".** |
| 2. | Projekta izpildes ietekme uz pārvaldes funkcijām | **Rīkojuma projekta izpilde attiecībā uz 2.1.1.3.1.apakšaktivitāti tiks nodrošināta Izglītības un zinātnes ministrijas un Valsts izglītības attīstības aģentūras funkciju ietvaros.**  **Rīkojuma projekta izpilde attiecībā uz 2.1.2.1.2.apakšaktivitāti tiks nodrošināta Ekonomikas ministrijas un valsts aģentūras "Latvijas Investīciju un attīstības aģentūra" funkciju ietvaros.** |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | **Rīkojuma projekta izpildei netiks radītas jaunas institūcijas. Funkciju izpildi attiecībā uz 2.1.1.3.1.apakšaktivitāti nodrošinās Izglītības un zinātnes ministrija un Valsts izglītības attīstības aģentūra, attiecībā uz 2.1.2.1.2. apakšaktivitāti – Ekonomikas ministrija un valsts aģentūra „Latvijas Investīciju un attīstības aģentūra".** |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Rīkojuma projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Rīkojuma projekts šo jomu neskar |
| 6. | Cita informācija | Nav |

Izglītības un zinātnes ministrs R.Broks

Vīza: valsts sekretārs M.Gruškevics

20.12.2010. 10:47

1621

S.Šmīdlere

tālr.: 67047957

e-pasts: [santa.smidlere@izm.gov.lv](mailto:santa.smidlere@izm.gov.lv)